

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA PODRAVSKA MOSLAVINA**

**OPĆINSKO VIJEĆE**

KLASA: 351-01/18-01/07

URBROJ: 2115/03-01-18-1

Podravska Moslavina, 20. prosinac 2018. godine

Na temelju članka 30. stavka 7. Zakona o održivom gospodarenju otpadom (NN 94/13 i 73/17 u daljnjem tekstu ZOGO) i članka 29. Statuta Općine Podravska Moslavina („Službeni glasnik Općine Podravska Moslavina“ br. 1/18.) Općinsko vijeće Općine Podravska Moslavina na 14. sjednici održanoj 20. prosinca 2018. godine donijelo je

**ODLUKU**

**o mjerama za sprječavanje nepropisnog odbacivanja otpada i**

**uklanjanje odbačenog otpada u okolišu**

**Članak 1.**

Ovom se Odlukom uređuje način provedbe:

1. **Mjera za sprječavanje nepropisnog odbacivanja otpada,**
2. **Mjera za uklanjanje otpada odbačenog u okoliš.**

Kada uklanjanje odbačenog otpada podrazumijeva mjere koje nisu uređene ovom Odlukom primijeniti će se Zakon neposredno.

**Članak 2.**

Mjere za sprječavanje nepropisnog odbacivanja otpada iz članka 1. točke 1. ove Odluke uključuju:

1. **uspostavu sustava za zaprimanje obavijesti o nepropisno odbačenom otpadu.**

Nepropisno odbačeni otpad građani mogu prijaviti na sljedeće načine:

* putem sustava za zaprimanje obavijesti o nepropisno odbačenom otpadu objavljenog na mrežnoj stranici Općine Podravska Moslavina, [www.podravskamoslavina.hr](http://www.podravskamoslavina.hr)
* putem elektronske pošte na adrese objavljene na internet stranicama Općine Podravska Moslavina
* osobno u prostorije Jedinstvenog upravnog odjela ,
* putem pošte na adresu Općine Podravska Moslavina.

1. **uspostavu sustava evidentiranja lokacija odbačenog otpada.**

Općina Podravska Moslavina vodi *Evidenciju lokacija onečišćenih otpadom Općine Podravska Moslavina.*

U Evidenciju iz stavka 1. ovog članka unose se podaci o lokacijama onečišćenih otpadom, količini otpada, izvršenim nadzorima komunalnog redara, izdanim rješenjima te ostali potrebni podaci. Evidenciju vodi i kontinuirano održava Jedinstveni upravni odjel.

*Evidencija lokacija onečišćenih otpadom Općine Podravska Moslavina* uskladiti će se s *aplikacijom za evidenciju lokacija odbačenog otpada* koja je sastavni dio *Informacijskog sustava gospodarenja otpadom Republike Hrvatske.*

1. **provedbu redovitog nadzora područja Općine Podravska Moslavina.**

Radi utvrđivanja postojanja odbačenog otpada, a posebno lokacija na kojima je u prethodne dvije godine evidentirano postojanje odbačenog otpada, provodi se redoviti nadzor.

Nadzor nad evidentiranim lokacijama provodi se najmanje dva puta godišnje a na lokacijama na kojima je utvrđeno učestalo ponovljeno odbacivanje otpada, nadzor se provodi češće, u skladu s potrebama. U provedbi nadzora komunalni redar ovlašten je zatražiti asistenciju Ministarstva unutarnjih poslova.

O izvršenim nadzorima vodi se zapisnik koji postaje sastavni dio Evidencije.

1. **postavljanje znakova upozorenja o zabrani odbacivanja otpada.**

Znakovi upozorenja o zabrani odbacivanja otpada postavljaju se na lokacije na kojima je u više navrata utvrđeno nepropisno odbacivanje otpada.

Potrebu za postavljanjem znaka kao i lokaciju postavljanja znaka utvrđuje Jedinstveni upravni odjel.

1. **izobrazno-informativne aktivnosti u vezi gospodarenja otpadom.**

Općina osigurava izobrazno-informativne aktivnosti u vezi pravilnog gospodarenja otpadom:

* objavom informacija na službenoj mrežnoj stranici Općine Podravska Moslavina, www.podravskamoslavina.hr
* tiskanjem i dijeljenjem letaka, vodiča, brošura i sl.
* promidžbom putem sredstava javnog priopćavanja,
* na druge odgovarajuće načine.

**Članak 3.**

1. **Mjera za uklanjanje otpada odbačenog u okoliš**

Nepropisno odbačeni otpad predaje se ovlaštenoj osobi koja posjeduje potrebnu dozvolu u skladu sa Zakonom o održivom gospodarenju otpadom (u daljnjem tekstu: ovlaštena osoba).

**Članak 4.**

Nepropisno odbačenim otpadom u smislu ove Odluke, smatra se naročito:

-otpad odbačen u okoliš,

-glomazni otpad ostavljen na javnim površinama,

-opasni i građevinski otpad odbačen na javnim površinama.

**Članak 5.**

Sustav evidentiranja lokacija odbačenog otpada uspostavljen je na način pogodan izvršenju zakonske obveze Općinskog načelnika da izvijesti Općinsko vijeće do 31. ožujka tekuće godine za prethodnu godinu o:

-lokacijama i količinama odbačenog otpada,

-troškovima uklanjanja odbačenog otpada,

-počiniteljima,

-zaračunatoj i naplaćenoj naknadi troška uklanjanja otpada,

-lokacijama na kojima je u više navrata utvrđeno odbacivanje otpada,

-lokacijama na kojima je u prethodne dvije godine evidentirano postojanja odbačenog otpada,

-provedbi ostalih mjera iz ove Odluke.

**Članak 6.**

Zakonsku obvezu redovitog godišnjeg nadzora područja Općine Podravska Moslavina radi utvrđivanja postojanja odbačenog otpada, a posebno lokacija na kojima je u prethodne dvije godine evidentirano postojanje odbačenog otpada izvršit će Jedinstveni upravni odjel Općine Podravska Moslavina.

**Članak 7.**

Svatko je dužan postupati sa opasnim otpadom na način kojim štiti javni interes.

**Članak 8.**

Za realizaciju mjerna navedenih u članku 2. ove Odluke financijska sredstva osigurat će se u Proračunu Općine Podravska Moslavina.

**Članak 9.**

Ova Odluka stupa na snagu osmog dana od dana objave u „Službenom glasniku Općine Podravska Moslavina“

PREDSJEDNIK OPĆINSKOG VIJEĆA

Hrvoje Pavin dipl.ing.građ.